તલાટીની પરિક્ષા આપવા માટે સવારે ૧૦ વાગ્યાથી લોકો વાલીઓ સાથે પરિક્ષા કેન્દ્રો પર જવા માટે નીકળ્યા હતા જેના કારણે રજાનો દિવસ હોવાછતાં ગુજરાત યુનિર્વિસટી રોડ સહીત શહેરના વિવિધ વિસ્તારોમાં આ સમય દરમિયાન ટ્રાફીક જામના દ્રશ્યો સર્જાયા હતા અને આ સમયે એવું લાગતુ હતું કે આખુ શહેર જાણે પરિક્ષામય બની ગયું છે. ઉલ્લેખનીય છે રાજ્યભરમાં તલાટીની ભરતી પરિક્ષાના રવિવારે લેવાઇ હતી. જેમાં રાજ્યમાં ૧૨ લાખ અને શહેરમાં ૧ લાખ ઉમેદવારોએ તલાટીની પરિક્ષા શાંતિમય વાતાવરણમાં આપી હતી.